Sve žešće optužbe u nastavku borbe za predsedničku nominaciju
Posledice obračuna dvoje demokratskih pretendenata možda se već vide u Galupovom istraživanju prema kome Mekejn pobeđuje u duelu sa oba
Američki senatori Hilari Klinton i Barak Obama i dalje vode mrtvu tesnu za predsedničku nominaciju demokratske stranke. Nova istraživanja javnog mnjenja pokazuju da Obama ima malu prednost nad Klintonovom na nacionalnom nivou - 48 prema 45 odsto. Senatori Hilari Klinton i Barak Obama se uoči stranačkih izbora u preostalih osam saveznih država bore za glasove ključnog biračkog tela - belih muškaraca. Oni su pomogli Obami da stekne prednost. Sada je pitanje da li će i ubuduće podržavati senatora iz Ilinoja, imajući u vidu primamljiv plan senatora Hilari Klinton čiji je cilj konsolidacija hipotekarnog kreditnog sektora i – indirektno – pomoć srednjoj klasi da zadrži svoje domove. Senator Klinton predstavila je plan pred najlojalnijim biračkom telom – belcima iz radničkih porodica. Mark Melman, analitičar kaže: Senator iz Ilinoja uživa veliku podršku belaca, ali ne i onih iz radničke klase. Glasači koji se muče da «sastave kraj s krajem» više su zainteresovani za ekonomske probleme i senator Obama sve čini da u svojim govorima pridobije njihovu podršku. Klintonova, iako sada milioner, ne propušta priliku da podseti da potiče iz radničke klase I dok saveznici senatora Klinton kritikuju Obamu i njegove pristalice da su elitisti, izborni štab senatora iz Ilinoja najviše su uznemirili komentari bivšeg američkog predsednika Bila Klintona, koji je pohvalio patritoizam njegove supruge i republikanskog kanidata Džona Mekejna, a izostavio Obamu. Ubrzo je usledila reakcija predstavnika Obaminog izbornog štaba. Meril Mekpik, general vazdušnih snaga u penziji kaže da mu je "ž Senator iz Ilinoja takođe kritikuje Klintonove zbog sporazuma o slobodnoj trgovini NAFTA, koji je – prema tvrdnjama sindikata – doprinio zatvaranju radnih mesta u SAD. Oštra retorika nastavlja se grubim poređenjima sa određenim ličnostima iz istorije. General Mekpik je tako, bivšeg predsednik Klintona uporedio sa senatorom Džozefom Mekartijem koji je progonio navodne komuniste, dok je strateg Hilari Klinton – Džems Karvel, guvernera Bila Ričardsona koji je podržao Obamu uprkos dugogodišnjem prijateljstvu sa Klinotnovima, nazvao Judom. Posledice ovakvih obračuna možda se već vide u Galupovom poslednjem istraživanju prema kome Mekejn pobeđuje u duelu sa oba demokratska kandidata.